Diari Oficial de la Generalitat Valenciana


Sumari del DOGV 3065, del 27-08-1997 (1997/9773)

RESOLUCIÓ de 13 d'agost de 1997, del conseller d'Obres Públiques, Urbanisme i Transports, relativa a la modificació núm. 12 Hospital Comarcal del Pla General d'Ordenació Urbana (a partir d'ara PGOU) d'Alzira.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3065

Data del DOGV
:   27-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9773


Data del document
:   13-08-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 13 d'agost de 1997, del conseller d'Obres Públiques, Urbanisme i Transports, relativa a la modificació núm. 12 Hospital Comarcal del Pla General d'Ordenació Urbana (a partir d'ara PGOU) d'Alzira.  
Vist l'expedient enviat per l'Ajuntament d'Alzira, relatiu a la modificació núm. 12 Hospital Comarcal del PGOU, i d'acord amb els següents:  
Antecedents de fet  
Primer  
L'expedient va ser sotmés a informació pública el 12 de juny de 1997 i, després del pertinent període d'informació pública, durant el qual no es van presentar al·legacions, va ser aprovat provisionalment pel ple de l'Ajuntament en sessió del 6 d'agost de 1997 i va tenir entrada en el Registre de la Comissió Territorial d'Urbanisme de València amb data 12 d'agost de 1997.  
Segon  
El projecte consta de projecte bàsic i d'execució de la construcció de l'hospital comarcal en què es contenen tots els documents necessaris per a la tramitació de la modificació del PGOU d'Alzira, per la qual cosa compleix el que disposa l'article 27 de la Llei Reguladora de l'Activitat Urbanística.  
Tercer  
Alzira disposa d'un pla general d'ordenació urbana aprovat definitivament per la Comissió Provincial d'Urbanisme de València en sessió de 25 de novembre de 1985.  
Amb data 16 de desembre de 1992, la Comissió Territorial d'Urbanisme de València va adoptar l'acord d'aprovar definitivament la modificació núm. 8 del PGOU d'Alzira, l'objecte de la qual va ser establir la reserva per a la ubicació de l'hospital comarcal en sòl no urbanitzable comú i el qulifica com a sistema general comarcal.  
Quart  
El director general d'Urbanisme i Ordenació Territorial, amb data 13 d'agost de 1997, eleva la proposta relativa al projecte que ens ocupa i compleix així el que preceptua l'article 9 del Decret 77/1996, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
L'expedient està complet i s'ha tramitat d'acord amb el que estableix l'article 38 de la Llei Reguladora de l'Activitat Urbanística 6/1994, de 15 de novembre, de la Generalitat Valenciana.  
Segon  
L'objecte d'aquest expedient és doble: per un costat establir un règim d'altures de semisoterrani, planta baixa i sis plantes als terrenys pertanyents al sistema general hospitalari, i incloure els terrenys ocupats per a l'aparcament en l'àmbit del mencionat sistema general.  
Tercer  
En primer lloc es pot fer referència a l'ampliació de l'anomenat sistema general hospitalari, com a conseqüència de l'execució de l'aparcament adscrit a aquest centre, sobre sòl no urbanitzable no subjecte a especial protecció, i no es considera necessari la realització d'un estudi d'impacte ambiental i la seua posterior declaració ja que no es produeixen canvis en la classificació del sòl, ja que únicament es procedeix al canvi de qualificació en preveure sobre aquest sòl un nou ús, la qual cosa està emparada pel que disposa l'article 28.1.D) de la Llei Reguladora de l'Activitat Urbanística 6/1994, de 15 de novembre, de la Generalitat Valenciana, que sols exigeix aquest estudi en els supòsits de reclassificació.  
A més a més, i en tractar-se d'una obra destinada al servei públic a executar -com s'ha posat de manifest- sobre sòl no urbanitzable comú, l'ampliació de l'àmbit per a l'execució de l'aparcament pot realitzar-se a l'empara del que disposa l'article 7 de la Llei sobre Sòl No Urbanitzable 4/1992, de 5 de juny, de la Generalitat Valenciana, norma aquesta no vigent en el moment d'iniciar-se la tramitació de la modificació núm. 8 del PGOU d'Alzira al qual abans hem al·ludit.  
Quart  
La necessitat de procedir a la modificació del règim d'altures esdevé de la pròpia normativa que estableixen les normes urbanístiques del PGOU d'Alzira, ja que aquest instrument de planejament per al sòl no urbanitzable estableix una altura inferior a la prevista en el projecte d'execució d'obres. El mateix succeeix amb el que disposa l'article 92 de les Normes Urbanístiques del Pla General, ja que en tractar-se d'un sistema d'equipaments i dotacions el règim aplicable podria ser perfectament el definit en aquest article, encara que tampoc en aquest supòsit s'assoliria l'altura prevista en el projecte, per això es fa necessari procedir a la modificació.  
Cinqué  
Resulta evident que, en aplicació de la Llei Reguladora de l'Activitat Urbanística, l'anomenat sistema general hospitalari passa amb aquesta modificació a integrar-se en l'ordenació urbanística estructural del territori municipal, tal i com disposa l'article 17 de la mencionada llei.  
Sisé  
Correspon al conseller d'Obres Públiques, Urbanisme i Transports l'aprovació definitiva dels instruments de planejament que se sotmeten a la seua consideració en aplicació del que disposen els articles 6.D i 9.1 del Decret 77/1996, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Vistos els preceptes legals esmentats i altres de general i pertinent aplicació, d'acord amb la proposta del director general d'Urbanisme i Ordenació Territorial, resolc:  
Aprovar definitivament la modificació núm. 12 Hospital Comarcal del Pla General d'Ordenació Urbana d'Alzira.  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana. Aquesta publicació excusa la seua notificació individualitzada.  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest, d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/92, de 26 de novembre, Règim Jurídic de les Administracions Públiques i del Procediment Administratiu Comú. Tot això, sense perjudici que puga exercitar qualsevol altre recurs que considere oportú.  
València, 13 d'agost de 1997.- El conseller d'Obres Públiques, Urbanisme i Transports: Luis Fernando Cartagena Travesedo.